الحمد لله والصلاة والسلام على رسول الله وبعد لما تيجي تنصح بعض الشباب آآ ان هو يجتهد شوية في الدعاء آآ طول شوية في السجود يعني شد حيلك في الدعاء. يقول لك اصل انا مش بعرف ادعي انا
ما بعرفش ادعي اقول ايه. الحقيقة الاجابة دي غريبة جدا. غريبة جدا. لان المفترض ان اسهل حاجة الدعاء. النبي عليه الصلاة والسلام قال ابخل الناس من بخل سلام. واعجز الناس من عجز عن الدعاء. يعني اللي ما بيعرفش يدعي ده يعني يعني عاجز مشلول ده ده الدعاء ده اسهل حاجة. بس انا اقول لك ايه
المشكلة ان الشاب ده بيصلي في رمضان ورا امام كويس. والامام ده بيجي يدعي بقى ادعية جميلة جدا ويطول وسجع ويجيب من دماغه الف فهو ترسخ في دماغه ان هو ده الدعاء. وانا لو ما عملتش زي الراجل ده يبقى انا ما بعرفش ادعي. وده هو المفهوم الغلط. لان الصحابي جه للنبي عليه الصلاة والسلام
كان برضه نفس الحالة ديت. لقى معاز بيطول في الصلاة ومش عارف معاز بيقول ايه ومش عارف يقول زيه. فجه للنبي عليه الصلاة والسلام قال له انت بتصلي ازاي؟ قال انا لا احسن دندنة
ولا دندنة معاز. انا ما بعرفش اقول زيكم واقعد اطول كده. قال له طب انت بتقول ايه في الصلاة؟ قال اما انا فاني اسأل الله الجنة. واستعيز به من النار. قال له واصدق حوله
ندندن. ما هو كل اللي انا ومعاز بنقوله هو حوالين الايه؟ حوالين الدعوتين الحلوين بتوعك دول. والنبي عليه الصلاة والسلام كان اكثر دعاؤه كما يقول انس ربنا في الدنيا حسنة وفي الاخرة حسنة وقنا عذاب النار. انا بسأل الشاب الجميل دوت انت ما تقدرش تقول في الصلاة. اللهم اني اسألك الجنة واعوذ بك من النار
اللهم ربنا اتنا في الدنيا حسنة وفي الاخرة حسنة وقنا عذاب النار. اقعد قلهم ساعتين تلاتة عادي كويس كفاية المشكلة بقى ان هو يجي بعد كده يقول لك طيب جميل بس انا عايز اطلب من ربنا حاجات هو ما اعرفش اعبر ازاي يعني انا عايز اقول حاجات عايز اطلبها بس مش عارف اقول لربنا ازاي ما بعرفش اقول اقول لك اريح
خالص ما تقولوش انت عايز ايه خالص. لان ربنا اصلا يعرف انت عايز ايه اكتر منك. وهيدي لك اللي انت طلبته واحسن منه لو كان فيه خير لك. بس انت ممكن بدل ما تقول طلباتك وتقعد تحدد قل ادعية اجمالية تشمل كل الطلبات. احفز الدعائين دول وكفاية عليك
النبي عليه الصلاة والسلام كان يقول يا حي يا قيوم برحمتك استغيث. اصلح لي شأني كله ولا تكلني الى نفسي طرفة عين ابدا وكان بيقول اللهم اني اسألك من الخير كله. عاجله واجله ما علمت منه وما لم اعلم. واعوذ بك من الشر كله
عاجله واجله ما علمت منه وما لم اعلم. سهل جدا اربع ادعية اهو انت علمناهم النهاردة يكفوك كل حاجة. لو ما حفزتش الا دول وقعدت تدعي بهم كل صلواتك وكل سجودك هذا يكفيك بازن الله تعالى ما تقوليش تاني مش عارف ادعي ما تقوليش تاني مش عارف اعبر عن اللي جوايا لربنا
ربنا يتقبل دعائنا ودعائكم. السلام عليكم ورحمة الله